《次元德弟》
宋代·裘万顷

宁逐春风上下狂，懒从桃李借恩光。
只应朝市风波恶，不似山林气味长。
莫惜举杯邀太白，要看骑马似知章。
南征他日如相忆，诗句还须付革囊。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。